Na osnovu Rešenja o bankrotstvu stečajnog sudije Privrednog suda u Valjevu St.br. 7/17 od 10.07.2017. godine, odluke Odbora poverilaca stečajnog dužnika od 02.07.2024. godine o prodaji stečajnog dužnika kao pravnog lica, u skladu sa članovima 131. 132. 133. 135. i 136. Zakona o stečaju («Službeni glasnik RS», broj 104/2009, 99/2011 – dr. zakon, 71/2012, - odluka US, 83/2014) i u skladu sa Pravilnikom o utvrđivanju nacionalnih standarda za upravljanje stečajnom masom -Nacionalnim standardom broj 5 – Nacionalni standard o načinu i postupku unovčenja imovine stečajnog dužnika *(„Sl. glasnik RS“ br. 13/2010*), stečajni upravnik stečajnog dužnika

**KONCERN FARMAKOM M.B. ŠABAC**

**RUDNIK „LECE“ D.O.O. ŠABAC – U STEČAJU**

**ul. Hajduk Veljkova bb, 15000 Šabac**

**OGLAŠAVA**

**prodaju stečajnog dužnika kao pravnog lica javnim nadmetanjem**

Predmet prodaje je stečajni dužnik:

**Koncern Farmakom M.B. Šabac Rudnik „Lece“ d.o.o. Šabac – u stečaju**, ul. Hajduk Veljkova bb, 15000 Šabac (matični broj: 17289446, PIB: 102767798), KAO PRAVNO LICE.

Javno nadmetanje će se obaviti dana **26.08.2024.** godine u 12:00 časova na sledećoj adresi: Privredni sud Valjevo, ul. Karađorđeva 48a, sudnica br. 23. Registracija učesnika počinje na dan javnog nadmetanja u 09:45 časova, a završava se u 11:30 časova, na istoj adresi.

Pretežna imovina stečajnog dužnika sastoji se iz:

1. Građevinskih objekata
2. Zemljišta u KO
3. Savremene oprema za proizvodnju i preradu rude
4. Ostale opreme
5. Stečenih prava

Predmet prodaje čini imovina koja je detaljno prikazana u proceni izvršenoj od strane Društva za poslovno savetovanje BDO Business Advisory d.o.o. Beograd, na dan 29.02.2024. godine.

Svi sudski postupci u kojima je stečajni dužnik stranka, nisu predmet kupovine i ostaju na stečajnoj masi. Pored toga, imovina za koju je u tim sudskim postupcima određena zabrana prodaje, takođe nije predmet izvršene procene odnosno nije predmet prodaje stečajnog dužnika kao pravnog lica.

Koncern Farmakom M.B Šabac Rudnik „Lece“ d.o.o Šabac – u stečaju ima pretežnu delatnost pravnog prethodnika stečajnog dužnika:

* Eksploatacija ruda ostalih crnih, obojenih, plemenitih i drugih metala .
* MB stečajnog dužnika:17289446, PIB stečajnog dužnika: 102767798.

Pravo na učešće u postupku prodaje imaju sva pravna i fizička lica koja:

1. Nakon dobijanja profakture, izvrše u roku uplatu radi otkupa prodajne dokumentacije u iznosu od **129.776.400,00 rsd (sa pdv-om)**. Rok za otkup prodajne dokumentacije je najkasnije do dana 12.08.2024. godine uključujući i na naveden dan *(lice koje ne otkupi prodajnu dokumentaciju do navedenog dana ne može učestvovati u javnom nadmetanju).*

Profaktura, a po uplati iznosa u skladu sa navedenim i sama prodajna dokumenacija, se može preuzeti kod stečajnog upravnika Ljiljane Jovanović u Šapcu, na adresi Stojana Novakovića 22/3 ili u prostorijama stečajnog dužnika u Leceu, ul. Rudnički put bb.

Lice koje do navedenog datuma otkupi prodajnu dokumentaciju će moći da obiđe Stečajnog dužnika, na adresi Lece, opština Medveđa, ul. Rudnički put bb u periodu od 14.08.2024.godine do 21.08.2024.godine radnim danima u periodu od 10:00 do 16:00 časova. Tačan termin obilaska će biti prethodno dogovoren sa stečajnim upravnikom. Stečajni upravnik će uz prodajnu dokumentaciju obezbediti i bezbedonosna pravila u vezi sa obilaskom stečajnog dužnika, a obzirom na specifičnu delatnost stečajnog dužnika.

1. Uplate depozit na tekući račun stečajnog dužnika br: **170-0030033180000-03** kod **UniCredit Bank** **Srbija A.D.,** ili polože neopozivu prvoklasnu bankarsku garanciju**,** najkasnije 3 dana pre dana održavanja prodaje (dana 23.08.2024 godine), koja bankarska garancije je naplativa na prvi poziv.

Dakle, rok za uplatu depozita je najkasnije do dana 23.08.2024. godine uključujući i na naveden dan. Lice koje ne uplati depozit do navedenog dana ne može učestvovati u javnom nadmetanju.

U slučaju da se kao depozit položi prvoklasna bankarska garancija, original iste se radi provere mora dostaviti isključivo-lično stečajnom upravniku na adresi Ljiljana Jovanović Ul. Stojana Novakovića 22/3 Šabac, kancelarija br.1 najkasnije dana 23.08.2024. godine do 12:00 časova po beogradskom vremenu. Bankarska garancija mora imati rok važenja do 26.11.2024. godine. U obzir će se uzeti samo bankarske garancije koje pristignu na naznačenu adresu u naznačeno vreme i sa naznačenim rokom važenja, a ukoliko je garanciju izdala inostrana banka, bankarska garancija mora imati obaveznu konfirmaciju od strane domaće banke.

Procenjena vrednost stečajnog dužnika kao pravnog lica na dan 29.02.2024. godine iznosi **8.093.937.774,00 rsd.** Depozit za učešće u postupku prodaje javnim nadmetanjem iznosi 20% procenjene vrednosti stečajnog dužnika kao pravnog lica, tj: **1.618.787.554,80 rsd.**

1. Potpišu izjavu o gubitku prava na povraćaj depozita pod određenim uslovima. Izjava čini sastavni deo prodajne dokumentacije.
2. potpišu Ugovor o čuvanju poverljivih podataka.

Nakon uplate depozita, a najkasnije do 26.08.2024 godine u 11:30h, potencijalni kupci, radi pravovremene evidencije, moraju predati stečajnom upravniku: popunjen obrazac prijave za učešće na javnom nadmetanju, dokaz o uplati depozita ili kopiju bankarske garancije, potpisanu izjavu o gubitku prava na vraćanje depozita, izvod iz registra privrednih subjekata i OP obrazac ako se potencijalni kupac pojavljuje kao pravno lice, a ako se kao potencijalni kupac pojavljuje strano pravno lice izvod iz registra privrednih subjekata domicilne države sedišta stranog pravnog lica sa apostilom i prevodom sudskog tumača na srpski jezik, ovlašćenje za zastupanje overeno, ukoliko javnom nadmetanju ne prisustvuje potencijalni kupac lično (za fizička lica) ili zakonski zastupnik za (pravna lica) i Ugovor o čuvanju poverljivih podataka.

1. Procenjena vrednost pravnog lica Koncern Farmakom M.B. Šabac Rudnik ,,Lece“ d.o.o. Šabac- u stečaju je **8.093.937.774,00 rsd**; početna cena na javnom nadmetanju iznosi 50% od procenjene vrednosti stečajnog dužnika kao pravnog lica, to jest **4.046.968.887,00 rsd**. Korak na javnom nadmetanju iznosi **500.000.000,00** **rsd**.

Stečajni upravnik sprovodi javno nadmetanje tako što:

1. registruje lica koja imaju pravo učešća u javnom nadmetanju (imaju ovlašćenja ili su lično prisutni);
2. otvara javno nadmetanje čitajući pravila nadmetanja;
3. poziva učesnike da prihvate ponuđenu cenu prema unapred utvrđenim koracima uvećanja;
4. održava red na javnom nadmetanju;
5. proglašava za kupca učesnika koji je prihvatio najviše ponuđenu cenu;
6. potpisuje zapisnik.

Pored stečajnog upravnika, zapisnik potpisuju članovi komisije i obavezno učesnici na javnom nadmetanju.

U slučaju da na javnom nadmetanju pobedi Kupac koji je depozit obezbedio bankarskom garancijom, isti mora uplatiti iznos depozita na račun stečajnog dužnika u roku od **2 (dva) radna dana** od dana javnog nadmetanja, a pre potpisivanja kupoprodajnog ugovora, nakon čega će mu biti vraćena garancija.

Kupoprodajni ugovor se potpisuje u roku od 3 radna dana od dana održavanja javnog nadmetanja, pod uslovom da je depozit koji je obezbeđen garancijom uplaćen na račun stečajnog dužnika. Proglašeni kupac je dužan da uplati preostali iznos kupoprodajne cene u roku od **30 (trideset) dana od dana potpisivanja kupoprodajnog ugovora na tekući račun stečajnog dužnika 170-0030033180000-03**. Ako proglašeni kupac ne zaključi kupoprodajni ugovor, ili ne uplati kupoprodajnu cenu u propisanim rokovima i po propisanoj proceduri, gubi pravo na povraćaj depozita, a za kupca se proglašava drugi najbolji ponuđač. Drugi najbolji ponuđač ima ista prava i obaveze kao proglašeni kupac. U slučaju da je drugi najbolji ponuđač na javnom nadmetanju depozit obezbedio bankarskom garancijom, nakon odustajanja proglašenog kupca, isti mora uplatiti iznos depozita na račun stečajnog dužnika u roku od 2 (dva) radna dana od prijema obaveštenja kojim se proglašava za kupca, nakon čega će mu biti vraćena garancija.

Učesnicima koji na javnom nadmetanju nisu stekli status kupca ili drugog najboljeg ponuđača, depozit (garancija) se vraća u roku od 8 (osam) dana od dana javnog nadmetanja. Uplatilac depozita gubi pravo na povraćaj depozita u skladu sa Izjavom o gubitku prava na povraćaj depozita.

Poreze i troškove koji proizilaze iz zaključenog kupoprodajnog ugovora u celosti snosi kupac.

U slučaju da za kupca u postupku prodaje bude proglašeno pravno ili fizičko lice koje podleže obavezi podnošenja prijave koncentracije, shodno odredbama Zakona o zaštiti konkurencije („Sl. glasnik RS“ br. 51/2009), uslovi i rokovi zaključenja ugovora biće prilagođeni rokovima odlučivanja Komisije za zaštitu konkurencije. U navedenom slučaju, proglašenom kupcu bankarska garancija će biti naplaćena u roku predviđenom oglasom, odnosno depozit će biti zadržan do donošenja odluke Komisije za zaštitu konkurencije. Drugom najpovoljnijem ponuđaču depozit ili bankarska garancija (ukoliko je iznos depozita obezbeđen garancijom) biće zadržani do donošenja odluke Komisije za zaštitu konkurencije po podnetoj prijavi kupca.

Stečajni upravnik Ljiljana Jovanović

kontakt telefon: 069-8126600

e-mail: ljiljana.jovanovic@rudniklece.com